ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
మేధోమధన శిబిరాల ద్వారా నూతన,వినూత్న ఆలోచనలు - శ్రీ గోయల్
ఫరీదాబాద్ లో రెండు రోజుల పాటు మేధోమధన శిబిరం నిర్వహించిన ఆహార,ప్రజాపంపిణీ శాఖ
ప్రజా పంపిణీ వ్యవస్థను పటిష్టం చేయడానికి అమలు చేయాల్సిన చర్యలపై శిబిరంలో విస్తృత చర్చ
మేధోమధన శిబిరాలను తరచు నిర్వహించాలని కేంద్ర వినియోగదారుల వ్యవహారాలు, ఆహారం, ప్రజా పంపిణీ, జౌళి, వాణిజ్య, పరిశ్రమల శాఖ మంత్రి శ్రీ పీయూష్ గోయల్ అన్నారు. ఫరీదాబాద్ లో రెండు రోజుల పాటు ఆహార,ప్రజాపంపిణీ శాఖ నిర్వహించిన మేధోమధన శిబిరంలో శ్రీ గోయల్ శాఖ అధికారులతో మాట్లాడారు. మేధోమధన శిబిరాల్లో జరిగే చర్చల్లో నూతన,వినూత్న ఆలోచనలు అందుతాయన్నారు. ఈ రకమైన కార్యక్రమాల వల్ల అధికార వ్యవస్థలో అంతరం తగ్గుతాయని మంత్రి పేర్కొన్నారు. చర్చల్లో అందే ఆలోచనలను ప్రజా ప్రయోజనాలను దృష్టిలో ఉంచుకుని అమలు చేయడానికి అవకాశం కలుగుతుందన్నారు. సృజనాత్మక ఆలోచనలు ప్రజా సంక్షేమం తో పాటు సిబ్బంది వ్యక్తిగత ఎదుగుదలకు కూడా కల్పిస్తాయన్నారు.
ఫరీదాబాద్ లో 2023 ఏప్రిల్ 27న ప్రారంభమైన మేధోమధన శిబిరం ఏప్రిల్ 28న ముగిసింది.
ప్రారంభ సమావేశంలో పాల్గొన్న కేంద్ర వినియోగదారుల వ్యవహారాలు, ఆహారం, ప్రజా పంపిణీ, గ్రామీణాభివృద్ధి శాఖ సహాయ మంత్రి శ్రీమతి సాధ్వి నిరంజన్ జ్యోతి శాఖ పనితీరు మరింత మెరుగుపరచడానికి సలహాలు, సూచనలు, ఆలోచనలు అందించిన వారిని అభినందించారు. శిబిరంలో అందిన సలహాలు, సూచనలు, ఆలోచనలను సాధ్యమైనంత త్వరగా అమలు చేసేందుకు తగిన చర్యలు తీసుకోవాలని శాఖ అధికారులకు శ్రీమతి సాధ్వి నిరంజన్ జ్యోతి ఆదేశాలు జారీచేశారు. ప్రజలకు ఆహార భద్రత కల్పించడానికి అమలు చేస్తున్న కార్యక్రమాలు మరింత సమర్థంగా అమలు చేయడానికి శిబిరంలో అందిన సలహాలు, సూచనలు, ఆలోచనలు సహకరిస్తాయన్నారు.
శిబిరంలో ఆహార,ప్రజాపంపిణీ శాఖ కార్యదర్శి శ్రీ సంజీవ్ చోప్రా తో సహా శాఖకు చెందిన దాదాపు 100 మంది అధికారులు పాల్గొన్నారు. నాలుగు అంశాలపై అధికారులు నాలుగు బృందాలుగా విడిపోయి చర్చలు జరిపారు.ప్రజాపంపిణీ రంగానికి చెందిన నిపుణులు శ్రీ ఆర్.ఎస్.సోధి, శ్రీ అశోక్ గులాటి, శ్రీ ఎస్.శివకుమార్ ఆహార,ప్రజాపంపిణీ శాఖ లక్ష్యాలు సాధించడానికి అనుసరించాల్సిన ప్రణాళికపై సూచనలు, సలహాలు అందించారు.
అమూల్ సంస్థలో పనిచేసి సాధించిన అనుభవాన్ని వివరించిన శ్రీ ఆర్.ఎస్.సోధి విలువ ఆధారిత వ్యవస్థపై మాట్లాడారు. ప్రజా పంపిణీ వ్యవస్థను పోషకాహార భద్రత కల్పించడానికి వాతావరణ పరిస్థితులకు అనుగుణంగా అమలు చేయాల్సిన అవసరం ఉందని ప్రొఫెసర్ అశోక్ గులాటీ అభిప్రాయపడ్డారు. వ్యవసాయ ఆధారిత వ్యాపార రంగంలో అపార అనుభవం కలిగిన శ్రీ ఎస్ శివకుమార్ ప్రజల అవసరాలకు అనుగుణంగా ప్రజా పంపిణీ వ్యవస్థను ప్రక్షాళన చేయాలని సూచించారు. వ్యక్తిగత జీవన శైలిలో సానుకూల మార్పులు అనే అంశంపై శ్రీ శివ్ ఖేరా మాట్లాడారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
42.75 శాతానికి పెరిగిన రికవరీ రేటు
కరోనా వైరస్ నివారణకు క్రియాశీల, ముందస్తు చర్యల విధానం ద్వారా.. రాష్ట్ర ప్రభుత్వాలు, కేంద్ర పాలిత ప్రాంతాలతో కలిసి కేంద్ర ప్రభుత్వం అనేక చర్యలు తీసుకుంటోంది. ఈ చర్యలను అత్యున్నత స్థాయిలో క్రమం తప్పకుడా సమీక్షిస్తూ, పర్యవేక్షిస్తున్నారు.
తాజా సమాచారం ప్రకారం... దేశవ్యాప్తంగా 86,110 మంది రోగులు వైద్యుల పర్యవేక్షణలో చికిత్స పొందుతున్నారు. 67,691 మందికి వ్యాధి నయమైంది. గత 24 గంటల్లో 3,266 మందికి వైరస్ నుంచి కోలుకున్నారు. దీంతో, రికవరీ రేటు 42.75 శాతానికి పెరిగింది.
కొవిడ్-19కు సంబంధించిన సాంకేతిక అంశాలు, మార్గదర్శకాలు, సూచనలపై ప్రామాణిక, తాజా సమాచారం కోసం https://www.mohfw.gov.in/ మరియు @MoHFW_INDIA ను క్రమం తప్పకుండా చూస్తుండాలి.
కొవిడ్-19కు సంబంధించిన సాంకేతిక సమాచారం కోసం technicalquery.covid19[at]gov[dot]in కు ఈమెయిల్ చేయవచ్చు. ఇతర అంశాలపై సమాచారం కోసం ncov2019[at]gov[dot]in మరియు @CovidIndiaSeva ను సంప్రదించవచ్చు.
కొవిడ్-19కు సంబంధించి ఏమైనా అనుమానాలుంటే 'కేంద్ర ఆరోగ్య, కుటుంబ సంక్షేమ శాఖ' హెల్ప్లైన్ నంబర్ +91-11-23978046 లేదా 1075 కు కాల్ చేయవచ్చు. వివిధ రాష్ట్రాలు, కేంద్ర పాలిత ప్రాంతాల హెల్ప్లైన్ నంబర్లు https://www.mohfw.gov.in/pdf/coronvavirushelplinenumber.pdf లో లభ్యమవుతాయి.
(
మానవ వనరుల అభివృద్ధి మంత్రిత్వ శాఖ
కాశీ తమిళ సంఘంలో భాగంగా బనారస్ హిందూ విశ్వవిద్యాలయం కేంద్ర గ్రంథాలయంలో అరుదైన తమిళ పుస్తకాలు, తాళపత్రాల ప్రదర్శన
వారణాసిలోని బనారస్ హిందూ విశ్వవిద్యాలయం కేంద్ర గ్రంథాలయంలో అరుదైన తమిళ పుస్తకాలు, రాతప్రతుల ప్రదర్శనను ప్రారంభించారు. భారతీయ భాష సమితి అధ్యక్షుడు, కాశీ తమిళ సంఘం చీఫ్ కన్వీనర్ శ్రీ చాము కృష్ణశాస్త్రి ఈ ప్రదర్శనను ప్రారంభించారు.
విశ్వవిద్యాలయంలో జరుగుతున్న కాశీ తమిళ సంఘంలో భాగంగా, సాయాజీ రావ్ గైక్వాడ్ కేంద్ర గ్రంథాలయం ఈ ప్రదర్శనను నిర్వహించింది. 1890ల నుంచి రాసిన వివిధ తమిళ గ్రంథాలు & 17, 18వ శతాబ్దాల తమిళ గ్రంథ లిపిలో ఉన్న 12 రాతప్రతులను ప్రదర్శిస్తున్నారు. తొలి తమిళ నాటకాల మొదటి ప్రతులు, అనీబిసెంట్కు బహుమతిగా ఇచ్చిన పుస్తకాలు, తమిళ సంగీత రీతులను వివరించే ఒక పుస్తకం, కుమారగురుబర పుస్తకాలు, శైవ తత్వశాస్త్రాన్ని వివరించే పుస్తకాలు, భారతి పుస్తకాలు, రామాయణం, మహాభారతం అనువాదాలు మొదలైనవి ఈ ప్రదర్శనలో ఉన్నాయి.
డిసెంబర్ 5 నుంచి 16వ తేదీ వరకు, 12 రోజుల పాటు ప్రతిరోజూ ఉదయం 11:00 నుంచి రాత్రి 7:00 గంటల వరకు ఈ విలువైన పుస్తకాల ప్రదర్శన నిర్వహిస్తారు. కేంద్ర గ్రంథాలయం సెంట్రల్ హాల్ పక్కనే ఉన్న 'మాన్యుస్క్రిప్ట్స్ అండ్ రేర్ డాక్యుమెంట్స్' విభాగంలో వీటిని ప్రదర్శిస్తున్నారు.
ఎగ్జిబిషన్ను ప్రారంభించిన శ్రీ కృష్ణశాస్త్రి మాట్లాడుతూ, ఇలాంటి పురాతన& అరుదైన పత్రాలను విశ్వవిద్యాలయ గ్రంథాలయంలో చక్కగా భద్రపరచడం పట్ల సంతోషం వ్యక్తం చేశారు. ఈ పత్రాలను సరిగ్గా వర్గీకరించి పరిశోధకుల కోసం అందుబాటులో ఉంచాలని కోరారు. వాటిని అర్ధం చేసుకోవడం ప్రస్తుత కాలానికి అవసరమని చెప్పారు.
ఉపాధ్యాయులు, విద్యార్థులు, కాశీ తమిళ సంగమానికి వచ్చేవాళ్లంతా ఈ ప్రదర్శనను సందర్శించాలని ఉప గ్రంథాలయాధికారి డా.సుచితా సింగ్ ఆహ్వానం పలికారు.
సెంట్రల్ ఇన్స్టిట్యూట్ ఆఫ్ క్లాసికల్ తమిళ్ డైరెక్టర్ ప్రొ.చంద్రశేఖరన్, బనారస్ హిందూ విశ్వవిద్యాలయం గ్రంథాలయాధికారి డా.దేవేంద్ర కుమార్ సింగ్ ఈ కార్యక్రమంలో పాల్గొన్నారు. సహాయ గ్రంథాలయాధికారి డా. ఆర్.పరమేశ్వరన్, తమిళ విభాగానికి చెందిన ఇద్దరు సహాయ ఆచార్యులు డా. టి.జగతీశన్, డా.విఘ్నేష్ ఆనంద్, తమిళం చదువుతున్న విద్యార్థులు, తమిళ భాష ప్రచారకులు ఈ కార్యక్రమంలో పాల్గొన్నారు.
విద్యుత్తు మంత్రిత్వ శాఖ
భారతదేశంలో అతిపెద్ద తేలియాడే సోలార్ ప్లాంట్ ప్రారంభం
ఎన్టిపిసి రామగుండం వద్ద 100 మెగావాట్ల ఫ్లోటింగ్ సోలార్ పవర్ ప్రాజెక్ట్ పూర్తిగా అమలు
అధునాతన సాంకేతికత మరియు పర్యావరణ అనుకూల లక్షణాలతో నిర్మితం
దక్షిణ ప్రాంతంలో ఫ్లోటింగ్ సోలార్ కెపాసిటీ మొత్తం 217 మెగావాట్లకు పెరిగిన వాణిజ్య కార్యకలాపాలు
భారతదేశం అతిపెద్ద తేలియాడే సోలార్ పవర్ ప్రాజెక్ట్ ఇప్పుడు పూర్తిగా అందుబాటులోకి వచ్చింది. తెలంగాణలోని రామగుండంలో 100 మెగావాట్ల రామగుండం ఫ్లోటింగ్ సోలార్ పివి ప్రాజెక్ట్లో 20 మెగావాట్ల తుది భాగం సామర్థ్యం కమర్షియల్ నిర్వహణ జూలై 01, 2022 00:00 గంటల నుండి అమలులోకి వచ్చినట్లు ఎన్టిపిసి ప్రకటించింది.
రామగుండం వద్ద 100-మెగావాట్ల సోలార్ పివి ప్రాజెక్ట్ నిర్వహణతో, దక్షిణ ప్రాంతంలో ఫ్లోటింగ్ సోలార్ కెపాసిటీ యొక్క మొత్తం వాణిజ్య కార్యకలాపాలు 217 మెగావాట్లకు పెరిగాయి. అంతకుముందు, కాయంకుళం  వద్ద 92 మెగావాట్ల ఫ్లోటింగ్ సోలార్ మరియు సింహాద్రి  వద్ద 25 మెగావాట్ల ఫ్లోటింగ్ సోలార్ను ఎన్టీపీసి కమర్షియల్ ఆపరేషన్గా ప్రకటించిందని, శ్రీ ఆనంద్ తెలిపారు.
రామగుండం వద్ద 100-మెగావాట్ల ఫ్లోటింగ్ సోలార్ ప్రాజెక్ట్ అధునాతన సాంకేతికతతో పాటు పర్యావరణ అనుకూల విధానాలతో నిర్మించడం జరిగింది. ప్రాజెక్ట్ 500 ఎకరాల విస్తీర్ణంలో రూ.423 కోట్లతో బిహెచ్ఈఎల్ చెందిన ఈపీసీ  కాంట్రాక్ట్ దీనిని నిర్మించింది. ఇది మొత్తం 40 బ్లాకులుగా విభజించబడి, ఒక్కొక్క బ్లాక్ 2.5 మెగా వాట్ల ఉత్పత్తి సామర్థ్యం కలిగి ఉంది. ప్రతి బ్లాక్లో ఒక ఫ్లోటింగ్ ప్లాట్ఫారమ్ మరియు 11,200 సోలార్ మాడ్యూల్ల శ్రేణి ఉంటుంది. ఫ్లోటింగ్ ప్లాట్ఫారమ్లో ఒక ఇన్వర్టర్, ట్రాన్స్ఫార్మర్ మరియు ఒక హెచ్టీ బ్రేకర్ ఉంటాయి. సోలార్ మాడ్యూల్స్ HDPE  మెటీరియల్తో తయారు చేయబడిన ఫ్లోటర్లపై ఉంచబడతాయి.
మొత్తం ఫ్లోటింగ్ సిస్టమ్ను బ్యాలెన్సింగ్ రిజర్వాయర్ బెడ్లో ఉంచిన డెడ్ వెయిట్లకు ప్రత్యేక హై మాడ్యులస్ పాలిథిలిన తాడుతో కలపబడి ఉంటుంది. ప్రస్తుతం ఉన్న స్విచ్ యార్డు వరకు 33కేవీ అండర్గ్రౌండ్ కేబుల్స్ ద్వారా విద్యుత్ను పంపిణీ చేస్తున్నారు. ఇన్వర్టర్, ట్రాన్స్ఫార్మర్, హెచ్టి ప్యానెల్ మరియు పర్యవేక్షక నియంత్రణ మరియు డేటా సేకరణతో సహా అన్ని ఎలక్ట్రికల్ పరికరాలు కూడా ఫ్లోటింగ్ ఫెర్రో సిమెంట్ ప్లాట్ఫారమ్లపై ఉండటంతో ఈ ప్రాజెక్ట్ ప్రత్యేకమైనది. ఈ ప్రాజెక్ట్ దిగువ యాంకరింగ్ అతి తక్కువ బరువు కలిగిన కాంక్రీట్ బ్లాకుల ద్వారా కలుపబడి ఉంటుంది.
పర్యావరణ కోణంలో ఈ ప్రాజెక్ట్కు సంబంధిత తరలింపు ఏర్పాట్లకు కనీస భూమి అవసరం. ఇంకా, తేలియాడే సోలార్ ప్యానెల్ల ఉనికితో, నీటి వనరుల నుండి బాష్పీభవన రేటు తగ్గుతుంది, తద్వారా నీటి సంరక్షణలో సహాయపడుతుంది. సంవత్సరానికి సుమారు 32.5 లక్షల క్యూబిక్ మీటర్ల నీటి ఆవిరిని నివారించవచ్చు. సౌర మాడ్యూల్స్ కింద ఉన్న నీటి శరీరం వాటి పరిసర ఉష్ణోగ్రతను నిర్వహించడంలో సహాయపడుతుంది, తద్వారా వాటి సామర్థ్యాన్ని మరియు ఉత్పత్తిని మెరుగుపరుస్తుంది. అదేవిధంగా, సంవత్సరానికి 1,65,000 టన్నుల బొగ్గు వినియోగాన్ని నివారించవచ్చు; సంవత్సరానికి 2,10,000 టన్నుల కార్బన్ డై ఆక్సైడ్ ఉద్గారాలను నివారించవచ్చు.
ప్రధాన మంత్రి కార్యాలయం
సిఎఎ భారతదేశం లో ఏ పౌరుడి ని/పౌరురాలి ని ప్రభావితం చేయబోదంటూ లోక్ సభ లో హామీ ని ఇచ్చిన ప్రధాన మంత్రి శ్రీ నరేంద్ర మోదీ
రాష్ట్రపతి ప్రసంగాని కి ధన్యవాదాలు తెలిపే తీర్మానం పై శ్రీ నరేంద్ర మోదీ ఈ రోజు న లోక్ సభ లో సమాధానాన్ని ఇచ్చారు.
పౌరసత్వ సవరణ చట్టాన్ని  గురించి ప్రధాన మంత్రి కూలంకషం గా మాట్లాడుతూ, దీనివల్ల భారతదేశం లో ఏ ఒక్క పౌరుడు/పౌరురాలు ప్రభావితం కాబోరంటూ సభ కు హామీ ని ఇచ్చారు.
ప్రధాన మంత్రి తన ఉపన్యాసం లో మునుపటి ప్రభుత్వాల ఆలోచన సరళి కూడా ఒకే రకమైనది గా ఉంది అని ప్రస్తావించారు.
ఇరుగు పొరుగు దేశాల నుండి వచ్చే అల్ప సంఖ్యాక వర్గాల శరణార్థుల కు భారతదేశం రక్షణ ను ఇవ్వాలని, అందులకు గాను అవసరపడితే చట్టాన్ని సవరించడానికి భారతదేశ ప్రథమ ప్రధాని పండిత్ జవహర్ లాల్ నెహ్రూ సుముఖత వ్యక్తం చేయడాన్ని గురించి శ్రీ నరేంద్ర మోదీ తన ప్రసంగం లో ఉట్టంకించారు.
కొన్ని రాజకీయ పక్షాలు భారతదేశం లో వేర్పాటు సంబంధ కార్యాచరణ కు యత్నిస్తున్న పాకిస్తాన్ కు కొమ్ము కాస్తున్నాయని ప్రధాన మంత్రి అంటూ, సిఎఎ భారతదేశం లో ఏ ఒక్క పౌరుడి ని/పౌరురాలి ని ప్రభావితం చేయబోదు అంటూ లోక్ సభ కు హామీ ని ఇచ్చారు.
‘‘సిఎఎ ను అమలు చేసినందువల్ల భారతదేశం లో ఏ ఒక్క పౌరుడి కి/పౌరురాలి కి, వారి యొక్క విశ్వాసం/ధర్మం ఏది అయినప్పటికి కూడాను, ఎటువంటి ప్రభావం ఉండబోదు అని నేను స్పష్టం చేయదలచుకొన్నాను’’ అని ఆయన అన్నారు.
రక్షణ మంత్రిత్వ శాఖ
ఆకాశంలో ప్రయోగించగల మానవ రహిత ఏరియల్ వాహనం నిర్మాణం కోసం ఒప్పందంపై సంతకాలు చేసిన భారత్, యుఎస్
కీలకాంశాలుః
రక్షణ సాంకేతిక & వాణిజ్య చొరవలో భాగంగా ప్రాజెక్టు ఒప్పందంపై భారత రక్షణ మంత్రిత్వ శాఖ, యుఎస్ రక్షణ శాఖ
భారత్, యుఎస్ల మధ్య లోతైన రక్షణ సాంకేతిక సహకారం దిశగా కీలక అడుగు
ఎఎల్యుఎవి  నమూనాను కలిసి అభివృద్ధి చేస వ్యవస్థల రూపకల్పన, అభివృద్ధి, ప్రదర్శన, పరీక్ష, అంచనాల కోసం భారతీయ వైమానిక దళం & డిఆర్డిఒ మధ్య సహకారాన్ని వివరిస్తుంది.
రక్షణ సాంకేతిక, వాణిజ్య చొరవ లోని ఎయిర్ సిస్టమ్స్పై వర్కింగ్ గ్రూపు కింద ఆకాశంలోకి ప్రయోగించే మానవరహిత ఏరియల్ వాహనం  కోసం రక్షణ శాఖ, యుఎస్ రక్షణ శాఖ ప్రాజెక్టు ఒప్పందంపై జులై 30,2021న సంతకాలు చేశాయి. ఈ ఒప్పందం తొలుత జనవరి 2006లో రక్షణ శాఖ, యుఎస్ రక్షణ శాఖ మధ్య పరిశోధన, అభివృద్ధి, ప్రయోగం, అంచనా  పై సంతకాలు చేసిన అవగాహనా ఒప్పందం పరిధిలోనిది. ఈ ఒప్పందాన్ని జనవరి 2015న పునరుద్ధరించారు. రక్షణ పరికరాలను కలిసి అభివృద్ధి చేయడం ద్వారా రెండు దేశాల మధ్య రక్షణ సాంకేతిక సహకారం మరింత గాఢమయ్యే దిశగా ఈ ఒప్పందం కీలక అడుగు.
భారత్, యుఎస్ సైనిక దళాల కోసం భవిష్యత్ సాంకేతికతలను సహ అభివృద్ధి, సహ ఉత్పత్తికి అవకాశాలను సృష్టించడం, ఇరుదేశాల మధ్య సహకార సాంకేతికతను ప్రోత్సహించడం పై నాయకత్వ దృష్టి నిరంతరం ఉంచేలా చేయడం డిటిటిఐ ప్రధాన లక్ష్యం. డిటిటిఐ కింద, భూమి, నావికా, వైమానిక, విమాన వాహన నౌకల సాంకేతికతలపై సంయుక్త వర్కింగ్ గ్రూపులు ఏర్పాటు అయ్యాయి. ఆయా విభాగాలలో పరస్పరం అంగీకరించిన ప్రాజెక్టులపై దృష్టి పెట్టేందుకు ఈ గ్రూపులను ఏర్పాటు చేయడం జరిగింది. ఎఎల్యుఎవి సహ అభివృద్ధి కోసం చేసుకున్న ఆమోదిత ప్రాజెక్టును ఎయిర్ సిస్టంస్ పై సంయుక్త వర్కింగ్ గ్రూపు పర్యవేక్షించింది. ఇది డిటిటిఐ ప్రధాన విజయం.
ఎఎల్యుఎవి  నమూనాను కలిసి అభివృద్ధి చేస వ్యవస్థల రూపకల్పన, అభివృద్ధి, ప్రదర్శన, పరీక్ష, అంచనాల కోసం ఎయిర్ఫోర్స్ రీసెర్చ్ లాబొరేటరీ, భారతీయ వైమానిక దళం & డిఆర్డిఒ మధ్య సహకారాన్ని ఆమోదిత ప్రాజెక్టు వివరిస్తుంది. ఆమోదిత ప్రాజెక్టు అమలుకు భారత, యుఎస్ వైమానిక దళాలతో కలిసి డిఆర్డిఒలోని ఏరోనాటికల్ డెవలప్మెంట్ ఎస్టాబ్లిష్మెంట్, ఎయిర్ ఫోర్స్ రీసెర్చ్ లాబొరేటరీ  ఎయిరోస్పేస్ సిస్టంస్ డైరొక్టరేట్ ప్రధాన సంస్థలుగా ఉంటాయి.
డిటిటిఐ కింద ఎయిర్ సిస్టంస్ సంయుక్త వర్కింగ్ గ్రూప్ సహ అధ్యక్షులు - భారతీయ వైమానిక దళానికి చెందిన ఎయిర్ వైస్ మార్షల్ నర్మదేశ్వర్ తివారీ, యుఎస్ వైమానిక దళం డైరెక్టర్, ఎయిర్ ఫోర్స్ సెక్యూరిటీ అసిస్టెన్స్ అండ్ డైరెక్టొరేట్ బ్రిగేడియర్ జనరల్ బ్రియాన్ ఆర్, బ్రక్బ్యూర్ ఈ ఒప్పందంపై సంతకాలు చేశారు.
రక్షణ మంత్రిత్వ శాఖ
కోవిడ్-19 కేసుల పెరుగుదలపై పోరాడటానికి పౌరపాలన సంస్థలకు అన్ని రకాల సహాయాన్ని అందిస్తున్న డీపీఎస్యు, ఓఎఫ్బీలు
దేశ వ్యాప్తంగా ఇటీవల కోవిడ్-19 కేసులు పెరుగుతుండడానికి వ్యతిరేక పోరాడటంలో.. రాష్ట్ర ప్రభుత్వాలు/ పౌర పాలన సంస్థలకు కేంద్రం ఆధ్వర్యంలో పని చేస్తున్న రక్షణ రంగ సంస్థలు , ఆర్డినెన్స్ ఫ్యాక్టరీ బోర్డ్  అన్ని రకాల సహాయాన్ని అందిస్తున్నాయి.
ఇటీవల రక్షణ మంత్రి శ్రీ రాజనాథ్ సింగ్ నిర్వహించిన సమీక్షా సమావేశంలో సూచించిన విధంగా
ప్రస్తుత సంక్షోభ సమయంలో డీపీఎస్యు, ఓఎఫ్బీలు రాష్ట్ర ప్రభుత్వాలకు తగు సమన్వయంతో పౌరులకు సేవలను అందిస్తున్నాయి.
దూసుకుపోతున్న హెచ్ఏఎల్..
కర్ణాటకలోని బెంగళూరులో గల హిందుస్థాన్ ఏరోనాటిక్స్ లిమిటెడ్  ఏర్పాటు చేసిన ఐసీయు, ఆక్సిజన్, వెంటిలేటర్ సపోర్ట్తో కూడిన 180 పడకల కోవిడ్ కేర్ సెంటర్ రోగులకు సేవలను అందిస్తోంది. కార్పొరేట్ సామాజిక బాధ్యత  కింద డీపీఎస్యు బెంగళూరులో మరో 250 పడకల సౌకర్యాన్ని కూడా సిద్ధం చేసి స్థానిక మునిసిపల్ శాఖ అధికారులకు అప్పగించింది. ఒడిశాలోని కొరాపుట్లో 70 పడకల సౌకర్యం, మహారాష్ట్ర నాసిక్లో 40 పడకల ఆసుపత్రి కూడా పని చేస్తున్నాయి. ఉత్తరప్రదేశ్లోని లక్నో నగరంలో 250 పడకల కోవిడ్ కేర్ సదుపాయాన్ని ఏర్పాటు చేసే పనిని కూడా హెచ్ఏఎల్ చేపట్టింది. ఇది మే నెల మొదటి వారంలో ఇది అందుబాటులోకి రాగలదని అంచనా. దీనికి తోడు బెంగళూరు, లక్నోలో మరిన్ని వెంటిలేటర్లతో పాటుగా ఆక్సిజన్ పాయింట్లను అందించాలని హెచ్ఏఎల్ యోచిస్తోంది.
మేము సైతం అంటోన్న ఓఎఫ్బీ..
మహారాష్ట్ర, పశ్చిమ బెంగాల్, మధ్యప్రదేశ్, ఉత్తర ప్రదేశ్, తమిళనాడు, తెలంగాణ, ఒడిశా, ఉత్తరా ఖండ్లోని 25 ప్రదేశాలలో ఆక్సిజన్ పడకలతో కూడిన కోవిడ్ సంరక్షణ సేవలను ఓఎఫ్బీ అందిస్తోంది. కోవిడ్-19 సంరక్షణ కోసం ఇది ప్రస్తుతం ఉన్న బలగంలో దాదాపు 60 శాతాన్ని కేటాయించింది. మొత్తం 1,405 నుండి 813 పడకలను ఇప్పుడు కోవిడ్ రోగులకు కేటాయించింది. పుణె, అంబర్నాథ్, నాగ్పూర్, భండారా, చందా, వరంగన్, మహారాష్ట్రలోని భూసావాల్, పశ్చిమ బెంగాల్ ఇషాపూర్ మరియు కోల్కతాలలో ఈ సౌకర్యాలు అందుబాటులో ఉన్నాయి. కోవిడ్ సంరక్షణ కోసం ఓఎఫ్బీ తన సౌకర్యాలను అందుబాటులోకి తెచ్చిన ఇతర ప్రదేశాలు ఇలా ఉన్నాయి. ఉత్తర ప్రదేశ్లోని కాన్పూర్ , షాజహాన్పూర్ , మురద్ నగర్ ; మధ్య ప్రదేశ్లో జబల్పూర్ , ఇటార్సి , కట్ని ; తమిళనాడులో అవడి , అరువాంకాడు , తిరుచిరప్పల్లి ; తెలంగాణ రాష్ట్రంలోని మెదక్ ; ఉత్తరాఖండ్లో డెహ్రాడూన్ , ఒడిశాలో బాద్మల్ లు ఈ జాబితాలో ఉన్నాయి.
ఇతర సంస్థలు కూడా..
భారత్ డైనమిక్స్ లిమిటెడ్ , బీఈఎమ్ఎల్ లిమిటెడ్, హెచ్ఎఏల్, మజాగాన్ డాక్ షిప్ బిల్డర్స్ లిమిటెడ్ , గార్డెన్ రీచ్ షిప్ బిల్డర్స్ & ఇంజినీర్స్  లిమిటెడ్, మిథాని వంటి అనేక డీపీఎస్యు సంస్థలు సీఎస్ఆర్ కింద స్థానికంగా వివిధ రాష్ట్రాలతో కలిసి పని చేస్తున్నాయి. ప్రభుత్వ ఆసుపత్రులకు అందించడానికి వీలుగా.. ఆక్సిజన్ ప్లాంట్ల సమీకరించి అందించడాన్ని వేగవంతం చేశాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
దేశవ్యాప్తంగా కోవిడ్ టీకాల కార్యక్రమం కింద ఇప్పటి వరకు 185.38 కోట్ల వ్యాక్సిన్ డోస్లు అందించబడ్డాయి
భారతదేశంలో యాక్టివ్ కాస్ల లోడ్ ప్రస్తుతం 11,492గా నిలిచింది.
యాక్టివ్ కేసులు 0.03 శాతంగా ఉన్నాయి
రికవరీ రేటు ప్రస్తుతం 98.76 శాతంగా ఉంది
గడిచిన 24 గంటల్లో 1,213 రికవరీలు నమోదు అయ్యాయి.
ఇది మొత్తం రికవరీల సంఖ్యను 4,25,00,002కు పెంచాయి
గడిచిన 24 గంటల్లో 1,109 కొత్త కేసులు నమోదయ్యాయి
రోజువారీ పాజిటివిడీ రేటు 
వారంవారీ పాజిటివిటీ రేటు 
ఇప్పటివరకు నిర్వహించిన మొత్తం పరీక్షలు 79.29 కోట్లు; గడిచిన 24 గంటల్లో 4,53,582 పరీక్షలు నిర్వహించారు.
రసాయనాలు, ఎరువుల మంత్రిత్వ శాఖ
రైతులకు మరిన్ని సౌకర్యాలను కల్పించనున్న 600 ప్రధానమంత్రి కిసాన్ సమృద్ధి కేంద్రాలు
ప్రధానమంత్రి కిసాన్ సమృద్ధి కేంద్రాలు  కింద ఇప్పటికే ఉనికిలో ఉన్న 600 జిల్లా స్థాయి రిటైల్ షాపులను పునర్నిర్మించి,వ్యవసాయ ఇన్ పుట్లు, సేవల పరంగా మరిన్ని సౌకర్యాలను కల్పిస్తున్నారు. ఈ కేంద్రాలను పిఎం కిసాన్ సమ్మేళన్ సందర్భంగా ప్రధానమంత్రి ప్రారంభించారు. ఈ కేంద్రాలన్నీ కూడా పరిశుభ్రమైన ఆవరణ, రైతులకు మరిన్ని సౌకర్యాలతో స్వచ్ఛతా ప్రచారం 2 చొరవలకు అద్భుతమైన ఉదాహరణలుగా నిలిచాయి. దేశవ్యాప్తంగా 600 ప్రధానమంత్రి కిసాన్ సమృద్ధి కేంద్రాలు ల ప్రారంభం అన్నది రసాయనిక ఎరువుల విభాగం చేపట్టిన ప్రత్యేక ప్రచారం 2.0 చొరవల్లో భాగంగా అవలంబించిన అత్యుత్తమ పద్ధతులలో ఒకటి.
ఎరువుల శాఖ ప్రత్యేక ప్రచారం 2.0 సందర్భంగా చేపట్టిన ఇతర చొరవలకు ఇది అదనం. ఇందులో తమ కేంద్ర కార్యాలయంలో, ఎరువుల శాఖ పాలనా నియంత్రణలో ఉన్న పిఎస్ యులలో గుర్తించిన 13 ప్రాంతాలలో రికార్డ్ రిటెన్షన్ షెడ్యూల్ ప్రకారం పాత ఫైళ్ళను, ఇ- ఫైళ్ళను తొలగించడం, రికార్డుల డిజిటీకరణ, కాగితం పనిని తగ్గించడం, ఇ- వృధాలను, చెత్త పదార్ధాలను విసర్జించడం తద్వారా సామర్ధ్యాన్ని, స్పేస్ మెరుగుపరచడం. తాజా పరిచిన సమాచారాన్ని కూడా ఎస్ సిడిపిఎం పోర్టల్ పై క్రమం తప్పకుండా అప్ లోడ్ చేస్తారు.
ఆరోగ్య, కుటుంబ సంక్షేమ మంత్రిత్వ శాఖ
కేంద్ర కుటుంబ సంక్షేమ శాఖ గర్భధారణ సమయంలో లింగ నిర్థారణను తెలుపుటను నిషేధించిన పిసి & పిన్డిటి చట్టాన్ని నిలిపివేయలేదు
ప్రాసార మాధ్యమాల్లో ఒక వర్గం కేంద్ర కుటుంబ సంక్షేమ శాఖ వారు గర్భంలోని శిశువు లింగ నిర్థారణ చేసే పద్దతుల నిషేధ చట్టం పిసి & పిన్డిటి చట్టం 1994ను నిలిపివేసిందని చేస్తున్న ప్రచారాన్ని ఖండించింది. లింగ నిర్థారణ నిషేధ చట్టాన్ని నిలిపివేయలేదని స్పష్టం చేసింది.
కొవిడ్ -19 వలన జరుగుతున్న లాక్డౌన్ దృష్ట్యా పిసి & ఎన్డిటి నిబంధనలు 1996లోని కొన్ని అంశాలను నిలిపివేసినట్లు 04 ఏప్రిల్ 2020న కేంద్ర కుటుంబ సంక్షేమ శాఖ ఒక ప్రకటన ఇచ్చింది. ఈ సమయంలో 5వ తేదీ నుండి సమర్పించే పరీక్ష నివేదకల, నమోదుల పునరుద్ధరణ మరియు రాష్ట్రాలు/కేంద్ర పాలిత ప్రాంతాల త్రైమాసిక నివేదికల సమర్పణలకు సంబంధించి నిబంధనలను సంబంధించింది.
అల్ట్రాసౌండ్ క్లినిక్, జెనెటిక్ కౌన్సెలింగ్ కేంద్రాలు, జెనెటిక్ లాబొరేటరీ, జెనెటిక్ ఇమేజింగ్ కేంద్రాలు చట్ట ప్రకారం తప్పనిసరిగా నిర్వహించవలసిన రోజు వారీ రికార్డులను నిర్వహించాలని మంత్రిత్వ శాఖ తెలిపింది. ఈ రికార్డులను సమర్పించడానికి గడవు తేదీని మాత్రమే జూన్ 30,2020 వరకు పొడిగించడమైనది. కానీ పిసి & పిన్డిటి చట్టంలోని నింబంధనల ప్రకారం పరీక్షా కేంద్రాలకు ఎటువంటి మినహాయింపు లేదు. నిబంధనల ప్రకారం నిర్వహించవలసిన అన్ని రికార్డులను తప్పనిసరిగా నిర్వహించవలసిందేనని ఈ ప్రకటన తెలిపింది. కఠినమైన పిసి & పిన్డిటి చట్టం మరియు నిబంధలు తప్పనిసరిగా అమలు జరుగతాయి.
(
మహిళా, శిశు అభివృద్ధి మంత్రిత్వ శాఖ
పోషణ్ అభియాన్ కింద పర్యవేక్షణ యంత్రాంగం
ప్రాథమికంగా సిఫార్సు చేసిన ఆహారం - ఆర్.డి.ఏ. కీ, సగటున రోజువారీ తీసుకునే ఆహారం - ఏ.డి.ఐ. కీ మధ్య అంతరాన్ని తగ్గించడం కోసం, అంగన్వాడీ సేవల కింద ప్రాధమికంగా రూపొందించిన అనుబంధ పౌష్టికాహారాన్ని, దేశవ్యాప్తంగా ఉన్న అంగన్వాడీ కేంద్రాల వ్యవస్థ ద్వారా, ఈ క్రింద పేర్కొన్న నిబంధనల ప్రకారం, సంవత్సరంలో 300 రోజులు, అంగన్వాడీ సేవల లబ్ధిదారులకు అందించడం జరుగుతోంది.
|
|
క్రమ సంఖ్య
|
|
విభాగాలు
|
|
ఆహార రకాలు
|
|
1.
|
|
పిల్లలు

|
|
చిన్నారులకు మొదటి 6 నెలలు కేవలం తల్లిపాలు మాత్రమే అందించాలి.
|
|
2.
|
|
పిల్లలు

|
|
పిల్లలకు రుచికరమైన రూపంలో ఉండే ఇంటి రేషన్ తీసుకోవాలి. ఇది సూక్ష్మ-పోషక బలవర్ధకమైన ఆహారం మరియు / లేదా శక్తి సాంద్రత కలిగిన ఆహారం రూపంలో ఇవ్వవచ్చు.
|
|
3.
|
|
తీవ్రంగా పౌష్టికాహారం
అందుబాటులో లేని
పిల్లలు

|
|
పైన పేర్కొన్న అదే రకమైన ఆహారంతో పాటు, 800 కేలరీల శక్తి మరియు 20-25 గ్రాముల ప్రోటీన్లు కలిగిన అనుబంధ ఆహార పదార్థాలు.
|
||
|
పిల్లలు

|
|
పాలు / అరటిపండు / కాలానుగుణ పండ్లు మొదలైన ఆహార పదార్ధాల రూపంలో ఉదయం అల్పాహారం మరియు వేడిగా వండిన భోజనం.
|
|
5.
|
|
తీవ్రంగా పౌష్టికాహారం
అందుబాటులో లేని
పిల్లలు

|
|
సూక్ష్మ-పోషక బలవర్ధకమైన ఆహారం మరియు / లేదా శక్తి సాంద్రత కలిగిన ఆహారం రూపంలో అదనపు 300 కేలరీల శక్తి మరియు 8-10 గ్రాముల ప్రోటీన్ అందజేయాలి.
|
|
6.
|గర్భిణీ మహిళలు మరియు పాలిచ్చే తల్లులు
|
|
|
సూక్ష్మ-పోషక బలవర్ధకమైన ఆహారం మరియు / లేదా శక్తితో కూడిన ఆహారం రూపంలో ఇంటి రేషన్ తీసుకోవాలి.
ఈ పథకం సార్వత్రికమైనది, స్వీయ-ఎంపిక మరియు ఎటువంటి ముందస్తు షరతులు లేకుండా అర్హులైన లబ్ధిదారులందరికీ అందుబాటులో ఉంటుంది.
ప్రభుత్వం 2021 జనవరి 1వ తేదీన క్రమబద్ధీకరించిన మార్గదర్శకాలను జారీ చేసింది. ఈ మార్గదర్శకాల ప్రకారం, రాష్ట్రంలోని జిల్లా అధికారులు ఆకస్మిక తనిఖీల తో సహా తప్పనిసరిగా కాలానుగుణ పర్యవేక్షణను నిర్వహించాలి. అనుబంధ పౌష్టికాహారం  నాణ్యతా పరీక్ష కోసం వీరు నమూనాలను స్వీకరిస్తారు. మొత్తం సరఫరా వ్యవస్థలో, ఆహార భద్రత, పరిశుభ్రత కోసం తగిన చర్యలు పాటిస్తున్నట్లు నిర్ధారించుకుంటారు. అదేవిధంగా అవసరమైన చోట దిద్దుబాటు చర్యలు కూడా చేపడతారు.
కేంద్ర మహిళా శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ, ఈరోజు రాజ్యసభకు లిఖితపూర్వకంగా సమర్పించిన సమాధానంలో ఈ సమాచారాన్ని పొందుపరిచారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో ప్రతి పది లక్షల్లో కోవిడ్ సోకినవారు,
మృతులు అత్యల్పం; పరీక్షల్లో అత్యధికం
వ్యూహం మీద దృష్టి సారించి కేంద్ర ప్రభుత్వం రాష్ట్రాలు, కేంద్ర పాలిత ప్రాంతాలను సమన్వయం చేసుకుంటూ కోవిడ్ మీద సాగించిన పోరు ఫలితాలు భారత్ ను అంతర్జాతీయ స్థాయిలో అతి తక్కువ పాజిటివ్ కేసులు, అతి తక్కువ మరణాల జాబితాలో మెరుగ్గా నిలబెట్టింది. అంతర్జాతీయంగా ప్రతి పదిలక్షల జనాభాలో 5,552 మందికి కోవిడ్ సోకగా భారతదేశంలో అది 5,790 గా నమోదైంది. అమెరికా, బ్రెజిల్, ఫ్రాన్స్, బ్రిటన్, రష్యా, దక్షిణాఫ్రికా తదితర దేశాలు చాలా ఎక్కువ సంఖ్యలో కేసులు నమొదు చేసుకున్నాయి.
ప్రతి పది లక్షల జనాభాలో మరణాలు భారత్ లో 87 కాగా ప్రపంచ సగటు 148. కొన్ని నెలలుగా భారత్ లో అనుసరిస్తున్న ప్రామణిక చికిత్సావిధానాల కారణంగా కోవిడ్ ను సమర్థంగా అదుపుచేసి మరణాలను తగ్గించటం సాధ్యమైంది.
మొత్తం జరిపిన పరీక్షల విషయానికొస్తే, భారత్ ముందువరుసలో ఉంది. గత 24 గంటల్లో 10,66,786 పరీక్షలు జరపగా ఇప్పటివరకు జరిపిన మొత్తం పరీక్షలు 10.5 కోట్లు పైబడ్డాయి . ఎప్పటికప్పుడు సమగ్రంగా పరీక్షలు చేపట్టటం, సకాలంలో చికిత్స అందించటం వలన సరైన సమయంలో బాధితులను గుర్తించి సమర్థవంతమైన చికిత్స అందించటం సాధ్యమైంది. దీనివలన కోలుకున్నవారు పెరగటంతోబాటు మరణాలు పరిమితంగా నమోదయ్యాయి. ప్రస్తుతం మరణాల శాతం 1.50% గా నమోదైంది. చికిత్సపొందుతూ ఉన్నవారి శాతం కూడా తగ్గుతూ ప్రస్తుతం 7.64% కి పరిమితమైంది. ప్రస్తుతం చికిత్సపొందుతూ ఉన్నవారు 6,10,803 మంది మాత్రమే. మొత్తం కోలుకున్నవారు 72,59,509 మంది. గత 24 గంటల్లో 43,893 కొత్త కేసులు నమోదుకాగా, దేశవ్యాప్తంగా నమోదైన మొత్తం కోలుకున్న కేసులు 58,439. కొత్తగా కోలుకున్నవారిలో 77% మంది పది రాష్ట్రాలకు చెందినవారే కాగా అందులో మహారాష్ట, కర్నాటక, కేరళ ఒక్క రోజులోనే ఏడేసి వేలకు పైగా కేసులు నమోదు చేసుకున్నాయి.
కొత్తగా నిర్థారణ అయిన కేసుల్లో 79% కేసులు కేవలం 10 రాష్టాలలోనే నమోదయ్యాయి. ఈ విషయంలో కేరళ రాష్టం మహారాష్ట్రను దాటిపోయింది. ఈ రెండు రాష్టాలలోను ఐదేసి వేలకు మించి కొత్త కేసులు నమోదయ్యాయి. కేసులు ఇంకా ఎక్కువగా ఉన్న రాష్ట్రాల్లో ఢిల్లీ, పశ్చిమ బెంగాల్, కర్నాటక, ఆంధ్రప్రదేశ్, తమిళనాడు కూడా ఉన్నాయి.
గడిచిన 24 గంటలలో 508 కోవిడ్ మరణాలు నమోదయ్యాయి. వాటిలో పది రాష్ట్రాలలోనే 79% మరణాలు సంభవించగా అందులో మహారాష్ట్రలో అత్యధికంగా నిన్న 115 మంది మరణించారు. .
మంత్రిమండలి
షిప్పింగ్ రంగంలో ఇండియా, మాల్దీవుల మద్య అవగాహనా ఒప్పందానికి కేంద్ర కేబినెట్ ఆమోదం
సముద్ర మార్గం ద్వారా కేరళలోని కోచిని మాలే, మాల్దీవుల లోని కుల్హుధుఫుషిని కలుపుతూ కేరళ , మాల్దీవుల మధ్య ఫెర్రీ సర్వీసు నడిపేందుకు వీలుకల్పించే అవగాహనా ఒప్పందానికి ఆమోదం
ఇండియా, మాల్దీవుల మధ్య సముద్ర మార్గంలో పాసింజర్, కార్గోసేవలు అందించేందుకు వీలుగా, ప్రధానమంత్రి శ్రీ నరేంద్ర మోదీ 2019 జూన్ 8న మాల్దీవుల పర్యటన సందర్భంగా సంతకం చేసిన ఇండియా- మాల్దీవుల మధ్య అవగాహనా ఒప్పందానికి కేంద్ర కేబినెట్ వెనుకటి తేదీ నుంచి అమలులోకి వచ్చే విధంగా ఆమోదం తెలిపింది.
మాల్దీవుల అభివృద్ధిలో ఇండియా కీలక పాత్ర పోషిస్తున్నది. మాల్దీవులలో ఎన్నో ప్రముఖ సంస్థలను ఇండియా ఏర్పాటు చేసింది. ప్రస్తుతం ఇండియా 100 మిలియన్ అమెరికన్ డాలర్ల స్టాండ్ బై క్రెడిట్ ను మాల్దీవులకు అందించింది. వీటితోపాటు దీర్ఘకాలిక రుణాలు, వాణిజ్యరంగానికి రివాల్వింగ్ క్రెడిట్ వంటివి ఉన్నాయి.
మాల్దీవుల రాజధాని అయిన మాలే ఆ దేశంలో అత్యధిక జనాభాగల పట్టణం.అలాగే మాల్దీవులలో మూడో అతిపెద్ద పట్టణం కుల్హుధుఫుషి . వీటికి కోచి నుంచి పర్యాటకులు, సరకు రవాణాకోసం ఫెర్రి సర్వీసు నడపడానికి అద్భుత అవకాశాలు ఉన్నాయి. కోచి నుంచి మాలే 708 కిలోమీటర్ల దూరంలో ఉండగా, కుల్హుధుఫుషి పట్టణం 509 కిలోమీటర్ల దూరంలో ఉంది. కుల్హుధుఫుషి దీవులు, దాని చుట్టూ ఉన్నపలు దీవులు మాల్దీవులలోని ఉత్తర ప్రాంత ప్రధాన జనావాస కేంద్రాలుగా ఉన్నాయి. వీటిలో ఎన్నో రిసార్టులు ఉన్నాయి. ఇవి భారతీయ పర్యాటకులకు వెళ్లడానికి అవకాశం ఉన్న ప్రాంతాలుగా ఉన్నాయి.
ప్రస్తుతం మాలేకు విమాన సర్వీసులు, రిసార్టులకు సీ ప్లేన్లు ఉన్నా ఇవి అత్యంత ఖర్చుతో కూడుకున్నవి. మరోవైపు సముద్రమార్గంలో కోచితో అనుసంధానం వల్ల భారత్కు పర్యాటకులు ప్రత్యేకించి ఆరోగ్య , వెల్నెస్ సంబంధిత పర్యాటకులు రావడానికి అవకాశాలు పెరుగుతాయి. మాల్దీవులకు చెందిన ప్రజలు పెద్ద సంఖ్యలో, కేరళకు, ఇతర దక్షిణాది రాష్ట్రాలకు విద్యావసరాల కోసం వచ్చే అవకాశం ఉంది.
ఇరుదేశాల మధ్య సముద్ర మార్గంలో సరకు రవాణాకు , ప్రయాణీకుల చేరవేతకు అద్భుత అవకాశాలను కల్పించే దిశగా మాల్దీవులతో కుదుర్చుకున్న అవగాహనా ఒప్పందంపై ఇప్పటికే సంతకం చేయడం జరిగింది. ప్రతిపాదిత ఫెర్రీ సర్వీసు ఇండియా, మాల్దీవుల మధ్య ద్వైపాక్షిక వాణిజ్యాన్ని పెంపొందించేందుకు, ఇరు దేశాల ప్రజల మధ్య సంబంధాలు పెంచేందుకు పెద్ద ఎత్తున ఉపకరించనుంది.
.